Hyd Internet 98 Views google tej app
google tej app
ఢిల్లీః ప్రముఖ సెర్చింజన్ సంస్థ గూగుల్‌ డిజిటల్‌ చెల్లింపుల సేవలను అందుబాటులోకి తీసుకువ‌చ్చింది.
‘తేజ్‌’గా పిల‌వ‌బ‌డే ఈ యాప్‌ను కేంద్ర ఆర్థికశాఖ మంత్రి అరుణ్‌ జైట్లీ సోమవారం ఢిల్లీలో ప్రారంభించారు.
ఈ యాప్‌ ద్వారా కుటుంబసభ్యులకు, బంధువులకు, స్నేహితులకు సులభంగా నగదు బ‌దిలీ చేసుకోవ‌చ్చ‌ని
గూగుల్‌ ప్రతినిధులు తెలిపారు. దేశంలోని అన్ని బ్యాంకులతో దీన్ని అనుసంధానం చేశామ‌ని తెలిపారు.
ఈ యాప్‌లో యూపీఐ(యునిఫైడ్‌ పేమెంట్స్‌ ఇంటర్‌ఫేస్‌) ద్వారా నగదు చెల్లింపులు చేసుకునేందుకు
నేషనల్‌ పేమెంట్స్ కార్పొరేషన్‌ ఆఫ్‌ ఇండియా(ఎన్‌పీసీఐ)తో గూగుల్‌ జతకట్టింది. యూపీఐతో పాటు
మొబైల్‌ వాలెట్లు అయిన పేటీఎం, మొబిక్విక్‌లకు సహకరించేలా ‘తేజ్‌’ను రూపొందించారు. ఖాతా సంఖ్య,
ఐఎఫ్‌ఎస్‌సీ కోడ్‌ వంటి వివరాలు అవసరం లేకుండా వర్చువల్‌ చిరునామా సాయంతో… ఒక బ్యాంక్‌ ఖాతా
నుంచి మరో బ్యాంక్‌ ఖాతాకు నగదు పంపేందుకు యూపీఐ ఉపయోగపడ‌నుంది.